JohanHeinsen/ENO huggingface dataset:
Aalborgs Stifts Adresseavis, 1825-01-12
Paa Slottet i Brüssel blev Man nylig ikke lidet forskrækket, da Dronningens Værelser om Aftenen pludselig befandtes at staae under Vand. Men Man opdagede snart, at Aarsagen dertil var en Kammerpiges Uagtsomhed, der havde glemt at lukke Kranerne i Badeværelset.
Aalborgs Stifts Adresseavis, 1825-01-12
En Fremmed, som opholder sig i Bologna, fik for kort siden det originale Jndfald, at lade sig umiddelbar under Lysekronen i Commediehuset indrette en Hængeloge, fordi ikke nogen Plads i Theatrets Loger eller Parterre behagede ham. For en betydelig Sum antog Theaterbestyreren, Forslaget, og ved næste Theaterforestilling blev han ved Ouverturens Begyndelse ovenfra i sin Hænge Maskine firet halvt ned i Salen. J Begyndelsen forhausedes Alle over dette besynderlige Syn, men da Dækket blev rullet op, og Maskinen blev hængende ubevægelig, og forhindrede Mange i at see, blev Folkesværmen urolig. Larmen blev snart saa heftig, at Theaterbestyreren saae sig nødt til, trods den forbittrede Herres Modstand og Banden, at trække Hængemaatten op. Men han vilde forfægte sin formeentlige Ret til det Yderste, og i det han med Hænderne holdt imod paa Loftet, gik Bunden ud af Maskinen, og han styrtede ned paa Parterret. Lykkeligen nok for hans Person kom han derfra med heelt Skind, men beskadigede 5 Mennesker. Nu er der Proces imellem ham, som skal betale de Saarede Badskjærløn, og Theaterbestyreren.
Aalborgs Stifts Adresseavis, 1825-01-12
Fædrelandet.
Aalborgs Stifts Adresseavis, 1825-01-12
Kjøbenhavn. Hs. Majestæt Kongen har af Qvægracen paa Frederiksborg ladet bringe endeel unge Tyre til Jylland, og udsætte hos Landmænd rundtomkring i Provindserne. Ligeledes i ere Vædre af spansk Art udsatte til Uldens Forbedring.
Aalborgs Stifts Adresseavis, 1825-01-12
Ved Hofmarschal og Kammerherre v. Kaas's Befordring paa anden Maade er ved Hans Høihed Prinds Christian Frederiks Hof skeet følgende Udnævnelse: Kammerjunker Grev v. Rantzau udnævnt til Marschal og Grev Julius v. Holck til Cavaleer hos Hendes Høihed Prindsesse Caroline Amalie.
Aalborgs Stifts Adresseavis, 1825-01-12
Under 14de December er det fra Cancelliet paalagt de civile Authoriteter, at der i Tilfælde, hvor nogen Udpantning ved deres Foranstaltninger lovligen kan iværksættes hos en Militair, inden samme foretages, bør gjøres Anmeldelse derom til vedkommende Chef, paa det at Kongens Tjeneste ikke i nogen Maade skal lide derunder.
Aalborgs Stifts Adresseavis, 1825-01-12
Den 4de d. M. døde i Kjøbenhavn den første og ældste Admiral i den danske Søetat, Johan Peder Wleugel, første Deputeret i det Kongelige Admiralitets- og Commissariats=Collegium, Ridder af Elephanten, Storkors af Dannebrogen og Dannebrogsmand, i en Alder af 89 Aar. Han blev den 22de Mai 1782, som Commandeur=Capitain og Equipagemester paa Doqven, adlet med følgende Vaaben: Et tverdeelt Skjold med et Guld=Hjerteskjold, hvori to krydsviis satte Canoner under to store Ørneflugter. Det større Skjolds øverste Feldt er deelt af Sølv og rødt, hvert med en Jndfatning om, det nederste Feldt blaat, hvori tre røde Hjerter. Paa Hjelmen en Krone, hvorpaa to kryds viis satte Stangkugler imellem to sorte Ørneflugter.
Aalborgs Stifts Adresseavis, 1825-01-12
J Anledning af Forespørgsel til Cancelliet: 1) Om den i Placaten af 29de October 1824, angaaende Forholdsregler med Hensyn til Hunde i Kjøbstæderne, befalede Afgift skal svares af Hunde, som holdes i Lænke eller bestandigt indelukkede; 2) Om Placatens Forskrifter ogsaa ere anvendelige paa dem, der boe paa Kjøbstædernes Grund, men ei i selv Byen, og 3) Om Placaten med Hensyn til den fastsatte Mulct er anvendelig paa Reisende, der komme til Byen med Hunde, der ei ere forsynede med Politietegn; har bemeldte Collegium under 8de Januar svaret: a) At Placaten kun har Hensyn til løse Hunde, og altsaa ikke kan blive anvendelig paa Hunde, der bestandig holdes bundne, eller indelukket; b) At Placatens Forskrifter ogsaa ere anvendelige med Hensyn til dem, der boe paa Kjøbstædernes Grund, skjøndt uden for Byen, og c) At, da Placatens Bestemmelser gielde med Hensyn til omløbende Hunde i Almindelighed, saa maae de være anvendelige paa alle saadanne, uden Forskjel, i hvem de tilhøre.
Aalborgs Stifts Adresseavis, 1825-01-12
Til førstkommende Paaske kan 6 givte Koner eller unge Enker, som opholde sig eller ere boesatte paa Landet, blive modtagne paa den Kongelige Fødselstiftelse i Kjøbenhavn for at oplæres til Gjordemødre, imod at betale i Rigsbankpenge Sedler og Tegn, for Underviisningen 46 Rbd. 84 s., og for Kosten daglig 28 s., der udgjør ialt omtrent 100 Rbd., af hvilke Halvdelen, af dem som selv betaler for sig, erlægges til Jnspecteuren ved Stiftelsen ved Ankomsten der, og Resten siden, naar de stædes til Exammen. Men af dem, for hvilke Øvrigheden betaler, erlægges det Hele mod den Tid Exammen skal være.
Aalborgs Stifts Adresseavis, 1825-01-12
I Kjøbenhavns Skilderie vedkjender Hr. Lector Dr. Fogtmann i Sorøe sig nu, som Forfatter af den Recension i Litteraturtidenden over Digtesamlingen: Kors og Pfalter, der har gjort Hr. Pastor Thisted saa opbragt imod Bladets Redacteur, Hr. Prof. Theol. P. C. Müller. Lectoren opfordrer Hiin til at gjenkalde sine fornærmende Udeladelser; kanskee gjør han det, - kanskee ogsaa ikke? Kjøbenhavns Torvepriser, den 7de Januari, Rug 2 Rbd. 3 Mk. a 2 Rbd. 5 Mk.; Hvede 3 Rbd. 3 Mk. a 4 Rbd.; Byg 1 Rbd. 5 Mk. 12 s. a 2 Rbd. 1 Mk.; Havre, 1 Rbd. 3 Mk. 12 s. a 1 Rbd. 4 Mk. 8 s.; Ærter 2 Rbd. 3 Mk. a 3 Rbd. 2 Mk. Tønden. - Røget Flesk 1 Rbd. 4 Mk. 8 s. a 2 Rbd.; Grønsaltet dito 1 Rbd. 3 Mk. a 1 Rbd. 4 Mk. Lispundet. - Smør 10 Rbd. 2 Mk. a 11 Rbd. 1 Mk. Fjerdingen. - Æg 2 Mk. 8 s. a 2 Mk. 12 s. Snesen. Cours den 7de Januarii. Hamb. 2 M. 216, a vista 219. Spec. 222. - Specier solgtes til 13 Rbmk. 5 s. Disconto 5 pC. - 4 pCt. Kongelige Obligationer (uden Renter) 86 1/4 a 86 3/4. Nationalbank-Obligationer (af Laanet 4de Februarii 1820, uden Renter, 100 1/2 a 101 Rbd. r. S. eller 112 1/2 Rbd. Sedler pr. 100 Rbd. r. S. Hamborger Laan af 1819. 3000 Bcomk. 98. Dito 4000 Bcomk. 98. - 6 pC. norske Obligat. ved Hambro & Søn 105 1/2. - Norske Speciessedler pr. 10 Specier 16 1/4 a 16 3/4. - Svenske Sedler 51 1/2. - Asiatiske Actier :
Aalborgs Stifts Adresseavis, 1825-01-12
Ledige Embeder. Under det danske Cancellie: Birkedommer og Skriver-Embedet paa Kjøbenhavns Amts Rytterdistricts søndre Birk. Af Embedet svares til Justitssondet 4000 Rbdlr. Sølv aarlig. - Ordineret Catechet- og første Lærer-Embedet ved Borgerskolen i Stege. Løn: 10 Tdr. Rug og 20 Tdr. Byg in natura, samt 30 Tdr. Byg, betalte efter hvert foregaaende Aars Capitelstart og 25 Rbdlr. Sølv, foruden fri Bolig, 6 Favne Brænde og Offer. - Hagested og Gislinge Sognekald i Sjælland, 390 Rbdlr.
Aalborgs Stifts Adresseavis, 1825-01-12
Odense. Den 5te Dennes døde Hr. Overlærer P. Bergenhammer, 57 Aar gammel, som havde været ansat ved den herværende Cathedralskole siden Sammes Omdannelse efter nyere Principer den 1ste November 1802; først som Adjunct, siden 1806 tillige som Bibliothekar, og i de senere 10 Aar med Prædicat af Overlærer. Givt var han aldrig: men hans selskabelige Talenter, Vittighed og Lune havde erhvervet ham mange Venner, af hvilke han længe vil mindes med Hengivenhed, Af hans ikke faa skrivtlige og digterske Arbeider vilde et passende Udvalg sikkerlig blive en større Læsekreds velkommen.
Aalborgs Stifts Adresseavis, 1825-01-12
Døde. Enkefrue Generalkrigskommissairinde Linde, fød Rick, Regimentsqvarteermester, Overkrigscommissair J. B. Rosowsky; Møller H. C. Sørensen, 41 Aar. Dorthe Olivarius; Alle i Kjøbenhavn. - Præsteenken Mad. K. Hjorth, fød Mørch, 88 Aar, i Faareveile. - Frue Oberstlieutnantinde A. M. Onserud, fød Møller, 66 Aar, i Helsingøer. - H. D. Uldall, Sognepræst til Hagested og Gieslinge, 37 Aar. - Apothekersvend H. C. Schmith af Thisted (funden paa en Lyngslette i Nærheden af Hinding). - Mad. A. Rasmussen, fød Eriksen, 60 Aar, i Odense. - Mad. J. Brandt, fød Møller, 29 Aar, i Svendborg. - Chr. Jensen Mosegaard, 35 Aar, i Randers. - Kjøbmand Broder Aren, 40 Aar, i Flensborg. Mad. D. C. Kruse, fød Kuhl, 80 Aar, i Eckernforde. - Kgl. Skovrider Waldt, 69 Aar, i Hethwisch. - Mad. M. C. Rheder, fød Die, 64 Aar, i Udburg.
Aalborgs Stifts Adresseavis, 1825-01-12
Bekjendtgjørelser. Til Efterretning bekjendtgjøres herved: at Remonte-Commissionen indtræffer i næstkommende Februari og Marts Maaneder paa Hestemarkederne for at indkjøbe Remonteheste til Cavallerie-Regimenternes Complettering, og indfinder sig til dette Øjemeed paa efternævnte Steder og Dage, saaledes: i Randers, fra 7de til 11te Februarii, og senere fra 6te til 9de Marts. i Horsens, den 14de Februarii uden for Markedstiden. i Veile, den 16de Februarii udenfor Markedstiden. i Odense, fra 19de til 21de Februarii, og senere fra 19de til 21de Marts. . i Assens, den 24de Februarii. i Faaborg, den 25de Februarii. i Haderslev den 28de Februarii. i Veile den 2den Marts, og senere fra 13de til 16de Marts. i Middelfart, den 23de Marts. Det bemærkes derved: at Hestene maa ikke være under 4 og ikke over 5 Aar gamle. Curasseerhestene skulle maale 10 Qvarteer og 2 Tommer; Landseneer, Dragon- samt Husar Heste 9 Qvarteer og 4 Tommer, sjellandsk Anlægsmaal. De maa have et forholdsmæssigt Hoved, der er godt forenet med en velreist Hals, en hos men skarp Manke, en velsluttet Krop, flade, fastliggende og kraftfulde Bove, lige Ryg og Lend, samt et tilrundet og nogenlunde lige Kryds, Benene maa være vel stillede og stærke, Fodskiftet let, lige og kraftfuld. Har Hesten et tungt og grovt Hoved, en tyk bredstrubet Hals, fede, vaklende og sletstillede Bove, en hæslig svag Form, et tilspidset, smalt og stærkt afskydende Kryds, svage Been med skadelig Spat, Galle eller Overheen i Forening med et meget snævert, flettende eller meiende Fodskifte, er den ubrugbar til Cavalleriehest. Kiel, i Remonte=Commissionen, den 31te Decbr. 1824. v. Thienen,
Aalborgs Stifts Adresseavis, 1825-01-12
Kammerherre, Oberst og Præses i Remonte-Commissionen, Ridder af Dannebrogen.
Aalborgs Stifts Adresseavis, 1825-01-12
Skuespil. Fredagen den 14de Januar om Aftenen Kl. 6 opføres til Benefice for Hr. Packness: Fostbrødrene, Sørgespil i fem Acter af Oehlenschlager. Til Slutning: en Epilog. Billetterne faaes hos Hr. Packness, logerende hos Karethmagermester Hansen paa Klosterjorden.
Aalborgs Stifts Adresseavis, 1825-01-12
NB. For denne Aften gielde ingen Abonnements= eller Frie billetter. Gørbing Franck.
Aalborgs Stifts Adresseavis, 1825-01-12
Fredagen den 21de Dennes Aften Kl. 6 afholdes en Generalforsamling i det dramatiske Selskab her i Byen. Aalborg den 10de Januar 1825. Directionen. Lindenborgs Postdog er bortkommen i mit Logis hos Hr. Kjøbmand Galthen i Aalborg. Da den er af slet ingen Nytte for Finderen, bedes den afleveret sammesteds imod en billig Findeløn. Kirstein.
Aalborgs Stifts Adresseavis, 1825-01-12
Den Beboelse paa Nørregade i Huset No. 544, som den nu ved Døden afgangne velærværdige Hr. Pastor Fuhr beboede, kan erholdes til Leie for en anstændig Familie til næstkommende Paaske Flyttetid, hvorom kan accorderes paa billige Vilkaar med Aalborg den 12te Januar 1825. Chr. Koustrup. En Sal med Sovekammer, med eller uden Meubler, er at faae til Leie til næstkommende Flyttetid hos Skipper F. Kallesen i Bispensgade.
Aalborgs Stifts Adresseavis, 1825-01-12
Da jeg ved Auctionen i min Have, af Mangel paa oprigtige Lysthavere, knap kunde faae det Halve af hvad Frugttræer af lige Alder og Godhed koste hos Andre, vil jeg nuehele Vinteren og Foraaret sælge underhaanden, Æblerne for 3 Mk. til 3 Rbd., Pærerne for 2 Mk. til 2 Rbd., Kirsebærrene for 1 til 4 Rbd. Mine Træer have i 4 Aar været udplantede, de ere store og gode, og ingen Mand vil fortryde at kjøbe, men de betales ved Modtagelsen. Niels Jensen Jngstrup.
Aalborgs Stifts Adresseavis, 1825-01-12
Min Boutiqve med øvrige Leiligheder til Handelsdrift, ligesom det nu benyttes af Hr. Kjøbmand Kyllesbeck, kan faaes til Leie næste Michaeli Flyttetid og mueligt forinden, naar derom accorderes med Niels Chr. Rasch. Paa Reberbanen ved No. 93 er et godt og tet Huus med en iden Have, for en rolig og tarvelig Familie at faae til Leie.
Aalborgs Stifts Adresseavis, 1825-01-12
Beboelsesleilighed for en honet Familie til næstkommende Paaske Flyttetid i Aalborg anvises. L. Wang.
Aalborgs Stifts Adresseavis, 1825-01-12
For en eenlig Herre eller Dame er 2de Værelser at faae ilt Leie strax eller til Paaske Flyttetid samt Spiisning i Huuset. Lysthavende behager at henvende dem til Addresse-Contoiret, hvor nærmere Efterretning kan erholdes.
Aalborgs Stifts Adresseavis, 1825-01-12
Mit i Hjelmerstald beliggende Sted er til Paaske Flyttetid til Leie. Worm.
Aalborgs Stifts Adresseavis, 1825-01-12
Auctioner. Tirsdagen den 18de Dennes om Formiddagen Kl. 9 afholdes Auction i Aalborg Hospital over afdøde Hospitalslemmers Efterladenskaber, bestaaende af Mands- og Fruentimmer=Gangklæder, Kister, Skabe, Kjedler og Kar m.v. Salget skeer mod contant Betaling. Aalborg den 11te Januari 1825. Juul.
Aalborgs Stifts Adresseavis, 1825-01-12
Da intet antageligt Bud blev gjort ved Auctionen den 8de December f. A. over efternævnte fire til den Kongel. almindelige Enkekasse udlagte Gaarde i Nørrekongerslef, saa blive sam ne, efter Prokurator Petersens Begjering, paa Enkekassens Vegne opbuden til Salg til Eiendom ved nye Auction paa Gaardene selv Onsdagen den 19de Januar førstkommende: a) Jørgen Jensen Jacobsens Gaard om Formiddagen Kl. 9. b) Niels Kieldsens Gaard om Formiddagen Kl. 11. c) Niels Poulsen Kræmers Gaard om Eftermiddagen Kl. 1. d) Jens Pedersen Kjærs Enkes Gaard om Eftermiddagen Kl. 3. Conditionerne, hvoriblandt at Kjøberne efter meddeelt Approbation strax tiltræder Eiendommene og at 3/4 af Kjøbesummen kan blive henstaaende imod Pante-Obligation, erfares i Øvrigt paa Auctionsstæderne. Duegaard den 3die Januar 1825. Muhle.
Aalborgs Stifts Adresseavis, 1825-01-12
Tirsdagen den 25de Januari førstkommende om Formiddagen Kl. 10 bliver ved offentlig Auction, som afholdes paa Hovedgaarden Torstedlund bortsolgt endeel Kreature bestaaende af Heste, Køer, Qvier, Stude og Faar, samt noget Boehave m. m. som hos Torstedlunds og Albeks Godses Beboere ere udpantede for kongelige Skatter, hvilket, saavelsom at Betalingen for det Kjøbte erlægges ved Hammerslaget eller naar paafordres, herved bekjendtgjøres. Nørlund pr Hobroe den 7de Januari 1825. Rasmussen.
Aalborgs Stifts Adresseavis, 1825-01-13
Udlandet.
Aalborgs Stifts Adresseavis, 1825-01-13
Spanien. Det hedder nu, at der er sluttet en ny Tractat med Frankerig om de franske Troppers vedvarende Ophold i Spanien, og den 10de f. M. undertegnet i Escurial, men hvis Betingelser dog hidtil ere holdte hemmelig. Den spanske Geistlighed finder imidlertid denne vedvarende Occupation baade unødvendig og imod Spaniens Værdighed, hvorfor den skal have tilbudt at skaffe de 34 Millioner, som Regjeringen skylder Frankerig, hvis dette Land da vil trække sine Tropper tilbage. - Om den til America afgangne Expedition hedder det i en Skrivelse fra Corunna, at den er bestemt til Havanna, hvor Kjøbmændene have forlangt den til Beskyttelse mod Negerne, og derfor oversendt de Penge, for hvilke den er udrustet. Til denne Expedition skulle Capitainer, Lieutenanter og Sergeanter, der enten have havt Permission paa ubestemt Tid eller ere afskedigede, kunne antages, naar de kunne bevise, at de ikke have hørt til de saakaldte hellige Batailloner, og gjøre Eed paa, at de hverken middelbar eller umiddelbar staae i Forbindelse med noget hemmeligt Selskab.
Aalborgs Stifts Adresseavis, 1825-01-13
Prinds Max tager daglig Mærkværdighederne i Madrid, i Øiesyn, blot ledsaget af 2 eller 3 fornemme Spaniere. Der ere dem, der bilde sig ind, at denne Fyrste vil blive udnævnt til Generalissimus over Tropperne, saavel tillands som tilsøes. Og da der nylig blev holdt Revne over Tropperne i Madrid, vilde menig Mand absolut ogsaa seede sachsiske Tropper, som Prindsen havde medbragt, og skjøndt de naturligviis dengang ingen fik at see, tvivle de dog slet ikke paa, at de jo snart maae komme. Dhrr. ZeaBermudet og Ugarte synes at staae sig godt hos Regjeringen, da de ere udnævnte til Riddere af det gyldne Vlies, den høieste af de spanske Ordener. Ved deres Jndflydelse venter Man og, at Gen. Cruz, der af Krigsraadet er befunden uskyldig, snart vil faae sin Frihed.
Aalborgs Stifts Adresseavis, 1825-01-13
J Anledning af det Forsøg, der af de Constitutionelle er gjort paa at gjøre Landgang ved Alicante, er af den derværende Commandant befalet, at arrestere dem, der ansees for constitutionelle, naar der findes meer end 3 af dem samlet paa et Sted enten hemmelig eller offentlig. J Navarra har Man frataget alle Saadanne deres Sikkerheds korter, uden hvilke de nu ikke engang tør vove at gaae udenfor Døren. J Valladolid er Ex-Cortesmedlem Gonzales forviist Staden. Commandanten af Salamanca er afsat og arresteret. Overpolitieintendanten i Santander, der som Forbryder var ført bunden for Militaircommissionen i Valladolid, for at skulle skrivtligen have givet En, der skulde arresteres, et Vink, hvorved han fik Tid til at flygte, forelagde, saasnart han kom for Retten, som andre Breve af samme Haandskrivt, der bleve tillagte forskjellige andre Personer, til Beviis paa, at de alle vare falske og opdigtede. En Tambour=Major sidder arresteret i Madrid, for at have for sit Regiment ved Middagstid ladet slaae Riegomarschen; Man slutter deraf, at han er forrykt.
Aalborgs Stifts Adresseavis, 1825-01-13
J Anledning af, at en fransk Fregat, der for Modvind var løbet ind i Havnen ved Carthagena, og havde der gjort noget Jndkjøb af Viin og Kjød for Mandskabet, blev af Toldvæsenet tilholdt at betale Told ligesom Andre, er der af Kongen udstædt et Decret, der befaler, at de franske Skibe skulle under Occupationen være frie for alle Havne afgivter.
Aalborgs Stifts Adresseavis, 1825-01-13
Portugal. Angaaende Brasiliens Anerkjendelse som afhængigt Keiserdømme skal Følgende være foregaaet i Lissabon: Da denne Anerkjendelse ligger de brittiske Ministre meget paa Hjertet, saa blev det paalagt Sir W. A Court, Minister ved det portugisiske Hof, at opbyde alt Mueligt for at opnaae dette Øiemeed. Brasilianerne talte ved Underhandlingerne herom i en temmelig høi Tone, og erklærede, at de kun under Engellands Mægling vilde indgaae nogen Tractat desangaaende. Jmidlertid syntes Underhandlingerne dog at være i ret god Gang. Men da blev det paa eengang bekjendt og berettet til London, at de portug. Ministre ikke meente det redelig, og havde hemmelig besluttet ikke at ville anerkjende Brasiliens Uafhængighed i det de stolede paa den Understøttelse, som nogle andre Magters Ministre (den spanske og russiske) underhaanden havde lovet dem. Sir W. A Court, der i nogle Uger havde vidst dette, og indhentet de fornødne Ordrer, besluttede nu at gaae kraftigere frem. Han forlangte da, at de portugisiske Ministre skulde fralægge sig al Deeltagelse i hemmelige Forhandlinger, i modsat Fald vilde Hs. Majestæt Kongen af Engelland unddrage Hs. portug. Majestæt den Hielp og Understøttelse, han hidtil havde ydet ham. Da der ikke fulgte noget tilfredsstillende Svar herpaa, skal W. A Court i en Notte have forlangt de nærværende Ministres Afsættelse, hvorpaa der dog heller ikke endnu er svaret Noget. - Det hedder, at en algiersk Escadre paa 2 Fregatter og en Brig have paa Kysten af Algarvien gjort Jagt paa portugisiske Skibe og den 16de f. M. var en portugisisk Escadre paa 2 Fregatter og en Corvette uventet afseilet fra Tajo.
Aalborgs Stifts Adresseavis, 1825-01-13
Tyrkiet. Ved et fra Alexandrien til Triest ankommen Skib har Man faaet ny Bekræftelse paa den ægyptiske Flaades ved Candien lidte Nederlag med det Tillæg, at en hæftig Storm siden overfaldt Jbrahim Paschas Flaade og gjorde den stor Skade. Tabet ved Candien anslaaes nu til 30 Skibe.
Aalborgs Stifts Adresseavis, 1825-01-13
Fra Constantinopel hedder det, at Sultanen har besluttet sig til et 5te Feldttog mod Grækerne, og har derfor i et Firman paalagt Vicekongen i Ægypten at udrede alle til en Søeerpedition nødvendige Udgivter. Da Vicekongen allerede forrige Aar gjorde det til en Betingelse for at bestride disse Udgivter, at hans nyprægede Mynter (af meget slet Gehalt) skulde sættes i Omløb i hele det ottomanniske Rige, formoder Man, at Sultanen nu i denne Knibe og vil tilstaae ham dette. Bladet Etoile vil vide, at en Flaade af 200 større eller mindre tyrkiske Skibe, hvoriblandt og de, der bleve Grækerne fratagne ved Jpsara, skal til Foraaret operere i Archipelagus. - Jmidlertid skulle Grækerne have gjort Fremgang tillands, i det de have angrebet de fjendtlige Positioner ved Patras med en saadan Kraft, at Tyrkerne, trods deres tappre Modstand, maatte trække sig tilbage under Fæstningens Kanoner og overlade Seierherrerne 100 Fanger og nogle hundrede Stykker Slagteqvæg. De nyeste Breve melde endog, at Grækerne selv allerede have angrebet Patras, og erobret Fortet Scattaruni. Omer=Pascha har trukket sig tilbage til Arta; hans Corps er næsten ganske opløst. - Jmidlertid ere Valgene til den nye græske Regjering skeet med al Rolighed. Til Præsident for det lovgivende Corps er Panaza-Notara valgt og til Vicepræsident Biskoppen af Vreste.
Aalborgs Stifts Adresseavis, 1825-01-13
Østerr. Beobachter fortalte engang, at Lord Strangford ved et Besøg ombord hos Capudan-Paschaen havde der forefundet mange fangne græske "Officerer", der bevidnede deres Taknemmelighed for den gode Behandling, de havde nydt, og Tilfredshed dermed. Den engelske Consul i Dardanellerne, der var med Lord Strangford ombord, beretter dette nu saaledes: Han havde der forefundet omtrent 200 fangne Græker (ikke Officerer). Paa hans Spørgsmaal, fra hvilken Stad eller Provinds de vare, svarede de i gammelgræsk Aand: Vi have intet Hjem. (De vare nemlig fra det ødelagte Jpsara.) For deres Liv vare de uden Frygt, da de stolede paa, at deres Død vilde blive hævnet paa de mange Tyrker, der vare i deres Landsmænds Vold. - Et Exempel paa Beobachterens Troværdighed,
Aalborgs Stifts Adresseavis, 1825-01-13
Blandinger. Da Kongen af Frankerige nylig havde taget den af Hr. Gros malede Kuppel i Genovevakirken (det forrige Pantheon) i Øiesyn, sagde Hs. Majestæt ved Udgangen til Konstneren: "Da jeg traadte herind, sagde jeg til Dem Hr. Gros, nu jeg gaaer ud, siger jeg: Hr. Baron Gros.
Aalborgs Stifts Adresseavis, 1825-01-13
J Nærheden af Dover er strandet et haytisk Skib, der var bestemt til Hamborg med Mahognie=Træ og 4000 Baller Kaffe.
Aalborgs Stifts Adresseavis, 1825-01-13
Børsenhalle-Listen har fra dette Aars Begyndelse tillige antage Navn af: "Hamborger Aften-Blad.
Aalborgs Stifts Adresseavis, 1825-01-13
Medens det øvrige Europa arbeider paa at befrie Afrikas Sorte fra Slavelænker, er i Rusland endog de Hvides Liv egenskab meget almindelig. Men Trællenes Eiere have i nyere Tid begyndt at lade dem lære Konster og Haandværker, og derfor drives mange Haandteringer i Rusland blot ved Livegne, som stundom for deres sammensvarede og møisomt fortjente Penge kjøbe sig fri. Nyligen havde Manet rædsomt Exempel paa Følgerne af Livegenskab. En Godseierinde var taget ud paa sit Gods, ikke langt fra Residentsen, den 24de Mai f. A. Ledsaget af en liden Tjener træder hun ind i Drivhuset, hvor hendes Gartner, en Livegen, arbeider. Hun møder Forsømmelser, over øser ham med Skjældsord, og blivekomsider ved hans Koldsindighed saa opbragt, at hun befaler Drengen at hente er Svøbe, for selv at revse ham. Nu kunde den ulykkelige Livegne ikke holde sig længer. Medens Drengen er fra værende, træder Gartneren hen til hende og spørger: "Siig nu, om jeg er i Din eller Du i min Vold?" Medens hun blegner og udbryder i Skjældsord, giver han hende en Øresigen, river hende ved Haaret omkuld, slæber hende ind i et mørkt Aflukke, giver hende med en Møggreb mang foldige Stik, og dræber hende paa det grusomste.
Aalborgs Stifts Adresseavis, 1825-01-13
Ved de sidste Storme i December have de østfrisiske Søe dæmninger atter lidt betydelig, saa at den Skade, der er skeet paa dem i dette Efteraar, anslaaes til 80000 Rthlr.
Aalborgs Stifts Adresseavis, 1825-01-13
J Hamborg tordnede og lynede det den 4de Januarii Kl. 3 Eftermiddag som Forbud paa Sneefog, der dog snart var forbi. Om Aftenen Kl. 9 var det stjerneklart.
Aalborgs Stifts Adresseavis, 1825-01-13
Ved Stokholm rasede Juleaften en Orcan næsten ligesaa skrækkelig som i November, og ligesaa i Gothenborg den 28de December, hvorved Barometret stod næsten paa Jordskjælv.